એવા પ્રખ્યાત અને પવિત્ર તીર્થની પાસે પુનિત “પાટણ”નામનું ગામ છે. તે ગામમાં વિક્રમ સંવત્‌ ૧૮પ૦ મહાસુદ વસંત પંચમીના માંગલિક પર્વના પુનિત દિને શુભયોગમાં માતા ધનબાના કુખે વિજ્ઞાનાનંદ સ્વામીનો જન્મ થયો હતો. તેમના પિતાશ્રીનું નામ ગણેશ ભટ્ટ હતું. તેઓ સુપ્રતિષ્ઠિત વેદશાસ્ત્ર સંપન્ન ધૂરંધર વિદ્વાન હતા. તેમને બે પુત્રો તથા એક પુત્રી હતી. મોટા પુત્રનું નામ સોમેશ્વર, વચ્ચેની પુત્રી જયા ગૌરી તથા નાના પુત્રનું નામ ગોવિંદ રામ હતું અને તે ગોવિંદરામ એ જ આપણા વિજ્ઞાનાનંદ સ્વામી.